Need kaks asjaolu - A. Petersoni varjamine ning tema van­gistamise takistamine ja vahejuhtum Päri kohtumeeste suhtes - olid ka kõik, mis kuberner v. Oettingenil oli kunagi esitada Viljan­dimaale sõjaväe majutamise põhjenduseks. Talupoegade suhtes heasoovlikumale  administraatorile oleks sellest olnud muidugi vähe, et õigustada oma erakordset sammu. Kuberner Oettingen aga pidas seda küllaldaseks, jättes targu nimetamata oma aktsi­ooni peamotiivi, püüde murda talupoegade kangekaelset õiguste otsimist valitseva saksa aadlivõimu vastu.